**Kiuruveden Urheilijoiden hiihtojaoston toimintakertomus 2013**

Alkuvuoden hiihtokausi oli runsasluminen ja pakkanen paukkui tammikuussa. Kelit vaihtelivat lähes viikoittain paukkupakkasista räntäsateeseen. Hiihtokelit loppuivat keskustan ja Jänteen hallin ympäristöstä maalis-huhtikuun 2013 vaihteessa, mutta Kuukkelin perälenkillä hiihtokelit jatkuivat lähes vappuun asti. Seuraavassa KiurU:n hiihtomenestyksen parhaita paloja kaudella 2013:

**Sonkajärven maakuntaviesti 2013:**

Naisveteraanien joukkue voitti: Pirkko Jaakola-Juntunen, Kerttu Tiikkainen, Orvokki Mäyrä ja Tarja Viertorinne.

Miesveteraanien viestissä KiurU:lla oli kolme joukkuetta. 1-joukkue oli 3s. (Arto Kukkonen, Antero Autio, Teijo Niskanen ja Martti Tenhunen), 2-joukkue oli 7s (Eero Tuorilainen, Väino Pekkala, Markus Juntunen ja Timo Hyvärinen. ja 3-joukkue 10s (Veikko Tikkanen, Pentti Vartiainen, Heikki Kröger ja Pertti Lind.

Miesten viestissä KiurU:n joukkue oli 8s. (Markku Siponen, Mikko Kouvalainen, Aito Pennanen, Joona Kumpulainen, Joni Kumpulainen, Asko Kumpulainen ja Kari Saastamoinen)

Poikien 12-v. joukkue oli 5s. (Tommi Koirikivi, Aleksi Koirikivi, Ville Kumpulainen ja Tomi Kumpulainen).

**Veteraanien SM-hiihdoissa Ranualla 2013:**

Miesveteraanien joukkue voitti kultaa sarjassa 180v.): Aito Pennanen, Antero Autio ja Kari Saastamoinen

Henk. koht matkoilla: Kari hiihti pronssille M 55v 10km

**Seuran omia hiihtoja:**

Järjestettiin kahdet maakuntaviestikatsastukset tammi-helmikuussa 2013, kilpailijoita vapaan karsinnoissa tammikuussa 27 ja perinteisellä helmikuussa 23. Lisäksi järjestettiin lasten Poppi-hiihdot yhteistyössä Poppi pankin kanssa maaliskuussa 2013, joka keräsi yht. 88 lasta / nuorta ratkomaan paremmuuden hiihdossa. Huhtikuussa hiihtojaosto järjesti seuranmestaruushiihdot Hovin lenkillä, keräten yht.30 juniori- ja seniorihiihtäjää paikalle.

**Leirejä/yhteislenkkejä**

Leirejä seura ei järjestänyt, mutta torstain yhteislenkit pyörähtivät käyntiin elokuussa sauvarinteen muodossa. Elokuussa hiihtäjät kävivät tekemässä suotreenin Kalliokylän avosuolla.

**Talkoita ja rahanhankintaa**

Hiihtojaosto järjesti yhteistyössä paikallisen Poppi- pankin kanssa lasten Poppi-hiihtoja. Lisäksi hiihtojaosto oli voitelemassa suksia yhteistyössä kaupungin ja Teräksen kanssa Kuutamo hiihdossa maaliskuussa 2013. Hiihtojaosto oli myös mukana järjestämässä Valio Maitojuoksua 2013 yhteistyössä yleisurheilujaoston kanssa.

**Hiihtokoulutoiminta**

Talven 2013 hiihtokoulutoiminta käynnistyi tammikuussa 2013 kolmella ryhmällä. Pienten ns. aloittelijoiden ryhmään osallistui 6 lasta (5-7 vuotiaita), isompien ja kokeneempien hiihtokoululaisten ryhmään osallistui 18 lasta/nuorta (8-16 vuotiaita), sekä aikuisten ryhmään yksi urhoollinen hiihtokoululainen. Ohjaajina: Eero Tuorilainen (isojen hiihtokoulu) ja Mikko Kouvalainen (pienten ja aikuisten hiihtokoulu)

Pienten hiihtokouluryhmä harjoitteli hiihdon perustaitoja kuten, tasapainoa, kaatumisia, ketteryyttä, motoriikkaa suksilla, sekä hiihtotekniikoita. Isompien ja aikuisten harjoitukset pitivät sisällään tekniikkaharjoituksia ja suksitaitoruusharjoitteita.

Hiihtokoulua järjestettiin talven aikana yhteensä 8 kertaa, huipentuen viimeisellä hiihtokoulukerralla Koskenjoen laavulla tapahtuneeseen makkaranpaistoon, jonne hiihtokoululaiset tietenkin hiihtivät.

Tulevaisuutta ajatellen hiihtokoulutoiminnan järjestäminen lapsille ja nuorille on tärkeätä hiihtoperinteiden jatkuvuuden takaamiseksi Kiuruvedellä.

**Yhteistyö muiden tahojen kanssa**

Maastohiihto ry/ Hiihtoliitto: Kiuruveden Urheilijoiden hiihto ylsi seuraluokittelupisteiden perusteella sijalle 125 koko Suomen yli 400 hiihtoseurasta.

Kaupunki: Latuasioissa kiitetään kaupunkia joka tänäkin vuonna huolsi ladut kuntoon. Hyvät ladut houkuttelivat kunto- ja harrastehiihtäjiä laduille tammi-maaliskuun 2013 aikana.

Pohjois-Savon hiihto ry: Toimimme yhteistyössä Pohjois-Savon hiihdon kanssa.